**FELHASZNÁLÁSI SZERZŐDÉS**

[Felhasználó a változtatás jogát fenntartja]

amely létrejött egyrészről a Mentor Közéleti, Kulturális és Sport Egyesület (székhely: 1141 Budapest, Verbó u. 3.; statisztikai számjel: 18194557 9319 521 01; cégjegyzékszám: 01-02-0012388; képviseli: Bőjte Péter, mint a „Dicséretes, követendő, szégyenteljes, megszüntetendő” elnevezésű fotópályázat

Szervezője (a továbbiakban: Felhasználó), másrészről

[Név] (lakcím: [……………………..…...]; születési hely és idő: [..……………………..….....]; anyja neve: [.……………………..…......]) mint a „Dicséretes, követendő, szégyenteljes, megszüntetendő” elnevezésű fotópályázaton a Megjelentetésre kiválasztott Pályaművet benyújtó Pályázó vagy

Nyertes Pályaművet benyújtó Pályázó (a továbbiakban: Szerző)

(Felhasználó és Szerző a továbbiakban együttesen: Felek) között az alulírott napon és helyen, az alábbi feltételek szerint.

Preambulum

A „Dicséretes, követendő, szégyenteljes, megszüntetendő” elnevezésű fotópályázatot (a továbbiakban: Pályázat) a Mentor Közéleti, Kulturális és Sport Egyesület 2021. évben első alkalommal hirdeti meg.

A pályázat célja, hogy a kerületünkben élő lakosok fényképfelvételeik útján felhívják a figyelmet a Zugló közterületein tapasztalható – dicséretes, követendő vagy éppen szégyenteljes, megszüntetendő – állapotokra.

A Pályaművek elbírálását követően a Megjelentetésre kiválasztott Pályaművet és Nyertes

Pályaművet (a továbbiakban együtt: Szerzői Mű) benyújtó Pályázókkal felhasználási szerződést köt a Felhasználó.

I. A szerződés tárgya

1. A Szerző kijelenti, hogy a Szerzői Mű vonatkozásában területi és időbeli korlátozás

nélküli, kizárólagos felhasználási joggal rendelkezik, és annak átruházására jogosult.

2. A Szerző kötelezettséget vállal arra, hogy a Szerzői Mű vonatkozásában a Felhasználó

részére teljes körű, ingyenes, nem kizárólagos felhasználási jogot enged a jelen szerződés szerint.

3. A Felhasználó jogosult a Mentor Közéleti, Kulturális és Sport Egyesület részére  
területileg korlátlan, a jelen szerződés aláírásától számított 5 éves időtartam lejártáig a Szerzői  
Műre vonatkozó, teljes körű felhasználási jog továbbadására ingyenes megállapodás  
keretében, amelyhez Szerző jelen szerződés aláírásával kifejezett hozzájárulását adja.

II. Hatály

1. A felhasználási jog területileg korlátlan.

2. A felhasználási jog időbeli terjedelme a jelen szerződés aláírásától számított 5 éves

időtartam. A jelen szerződés és a jelen szerződéssel érintett felhasználási jog hatályának kezdő

időpontja a jelen szerződés Felek általi aláírásának napja, vagy amennyiben az aláírásokra nem

egy időben kerül sor, az utolsóként aláíró Fél aláírásának napja.

3. Jelen szerződés tárgyi hatálya vonatkozik mind a Szerzői Műre, valamint a Pályázattal

összefüggésben készült kép-, hang- és videófelvételek összességére.

4. A teljes körű felhasználási jog magában foglal minden ismert felhasználási módot,

használatot és hasznosítást.

5. A Felek rögzítik, hogy a Felhasználó felhasználási joga nem kizárólagos, a Szerző jogosult

a Szerzői Mű további felhasználására, jelen szerződésben foglaltak figyelembevételével.

III. Ellenérték

A Felek megállapodnak abban, hogy a Szerző a felhasználási jog átruházásáért ellenszolgáltatásra nem jogosult, azt ingyenesen engedi át a Felhasználó részére.

IV. Szavatosság

A Szerző kijelenti, hogy harmadik személy joga nem akadályozza, korlátozza vagy sérti a

Felhasználó jogszerzését és joggyakorlását.

V. Egyéb szerződéses nyilatkozatok

1. A Felek rögzítik, hogy a Felhasználó dokumentált formában rendelkezik a jelen szerződés

tárgyát képező felhasználási jog alapjául szolgáló Szerzői Művel, figyelemmel arra, hogy azt a

Pályázat kiírásában rögzített módon a Szerző a Felhasználó rendelkezésre bocsátotta.

2. A Felek rögzítik, hogy jelen szerződés elválaszthatatlan részét képezik a Pályázaton

történő részvétel feltételeként megismert és elfogadott, jelen szerződés 1. mellékleteként csatolt Általános Szerződési Feltételek és annak függelékei, azokat megismerték és magukra nézve kötelező érvényűnek tekintik.

3. A Felek kijelentik, hogy jelen szerződés valamely rendelkezésének érvénytelensége nem

érinti a szerződés többi rendelkezésének érvényességét. Az érvénytelen kikötés vonatkozásában a területileg és időben hatályos jogszabályok rendelkezései irányadók.

4. A Felek kijelentik, hogy a jelen szerződéses jogviszonyból eredő jogvitáikat egymás

érdekeinek figyelembevételével, elsődlegesen peres út igénybevétele nélkül rendezik.

5. A Felek rögzítik, hogy jelen szerződés módosítására és megszüntetésére a hatályos

jogszabályok rendelkezései irányadók.

VI. Záró rendelkezések

Jelen megállapodásban nem szabályozott kérdésekre a Pályázat közzétételével egyidejűleg

rendelkezésre bocsátott és a Szerző által kifejezetten elfogadott Általános Szerződési Feltételek rendelkezései irányadók, illetve a szerződéskötés idején hatályos jogszabályok rendelkezései, különösen, de nem kizárólagosan a szerzői jogról szóló 1999. évi LXXVI. törvény és a Polgári Törvénykönyvről szóló 2013. évi V. törvény rendelkezései.

Jelen megállapodás 2 eredeti példányban készült, amelyből 1 eredeti példány a Felhasználót,

1 eredeti példány a Szerzőt illeti meg.

Jelen megállapodást a Felek elolvasás és értelmezés után, mint akaratukkal mindenben

megegyezőt, jóváhagyólag írják alá.

1. melléklet: Általános Szerződési Feltételek

Budapest, 20..

....................................... .......................................

NÉV NÉV